
Eselamu alejkum


Žena koja je već jednom bila udana, da li joj treba staratelj za ponovnu udaju? Već se je udala po drugi put I to bez staratelja, jer ju je druga strane uvjerila u to da ne treba. Sestra je našla sad neke od hadise gdje jasno stoji da nema braka bez staratelja I zanima je sta sad raditi, s obzirom da je ***[brak](https://pitajucene.com/search/Brak/questions/ "Pretraži pitanja o braku")*** već konzumiran I mehr isplaćen?


* 
* 
* 
* 
* 
* 
* 

 
Treba li ženi dozvola saratelja za drugi brak?

Ve alejkumus selam…


Treba znati da po ovom pitanju postoji razilaženje/ihtilaf kod uleme.


Hanefijski ***[mezheb](https://pitajucene.com/search/mezheb/questions/ "Pretraži pitanja o mezhebima")*** dozvoljava udaju djevojke koja se prvi put udaje, bez Velijja/Staratelja. Dakle, ne uslovljavaju kod udaje djevojke Velijja, ali ima uslov koji se naziva Kifaje-Jednakost, Dovoljnost. Ovo znači, da bi se obavilo vjenčanje i udaja bez Staratelja/Velijja, mlada i mladoženja trebaju biti podjednakih godina, ljepote, imovnog statusa, porijekla…


Hadisima o potrebi Velijja, Ebu Hanife suprotstavlja ajet iz Allahove Knjige, suretul Beqare, 232.


NE OMETAJTE IH DA SE UDAJU ZA MUŽEVE NJIHOVE, KADA SE SLOŽE DA LIJEPO ŽIVE.


Smatram da se žena može udati bez Velijja kada to čini drugi put, ili iza toga, pogotovo ako je finansijski samostalna i ne ovisi o svome ocu, bratu…ili nekome još ko bi mogao biti Velijj.


Hadisi Allahovog Poslanika, savs, o udaji uz šart Velijja odnose se prije svega i primarno na djevojke koje se prvi put udaju.


Tim prije jer se u tefsirima gornjeg i drugih ajeta koji tretiraju udaju navodi dosta primjera u kojima Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, savs, upućuje žene koje su razvedene i puštene, ili koje su udovice da se spreme za prosce, ne upučujući ih na Velijja…


Allah najbolje zna.


